Projekts

**Latvijas Republikas Ministru kabinets**

2015. gada \_\_\_. \_\_\_\_\_\_\_\_\_\_ Noteikumi Nr.\_\_\_

Rīgā (prot. Nr.\_\_.§)

Noteikumi par valsts budžeta un pašvaldību budžetu izdevumu atlīdzināšanas apmēru un kārtību saistībā ar ceļu satiksmes negadījumā cietušajām personām

Izdoti saskaņā ar Sauszemes transportlīdzekļu īpašnieku civiltiesiskās atbildības obligātās apdrošināšanas likuma 24.panta trešo daļu

**I. Vispārīgie noteikumi**

1. Noteikumi nosaka apmēru un kārtību, kādā apdrošinātājs vai biedrība "Latvijas Transportlīdzekļu apdrošinātāju birojs" (turpmāk – Transportlīdzekļu apdrošinātāju birojs) atlīdzina valsts budžeta un pašvaldību budžetu līdzekļus (turpmāk – budžeta līdzekļi) saistībā ar ceļu satiksmes negadījumā cietušajām personām, kas samaksāti:

1.1. par ārstēšanu, rehabilitāciju, tehnisko palīglīdzekļu iegādi, īri un pielāgošanu;

1.2. valsts sociālās apdrošināšanas pakalpojumu (turpmāk – pakalpojums) un valsts sociālo pabalstu (turpmāk – pabalsts) veidā.

2. Budžeta līdzekļus par katru cietušo personu atlīdzina šajā punktā norādītajai par budžeta līdzekļu atgūšanu atbildīgajai institūcijai (turpmāk – atbildīgā institūcija) šādos apmēros:

2.1. Nacionālajam veselības dienestam – līdz 110 000 *euro* par cietušās personas ārstēšanu un medicīnisko rehabilitāciju;

2.2. Valsts sociālās apdrošināšanas aģentūrai – līdz 115 000 *euro* par pakalpojumiem un pabalstiem;

2.3. Sociālās integrācijas valsts aģentūrai – līdz 10 000 *euro* par cietušās personas sociālo vai profesionālo rehabilitāciju;

2.4. Sociālās integrācijas valsts aģentūrai un Valsts sabiedrībai ar ierobežotu atbildību "Nacionālās rehabilitācijas centrs "Vaivari"" (turpmāk – rehabilitācijas centrs) – līdz 10 000 *euro* par tehnisko palīglīdzekļu iegādi un pielāgošanu cietušās personas vajadzībām;

2.5. Iekšlietu ministrijas veselības un sporta centram (turpmāk – Veselības un sporta centrs) – līdz 18 000 *euro* par cietušās personas – Iekšlietu ministrijas sistēmas iestādes un Ieslodzījuma vietu pārvaldes amatpersonas ar speciālo dienesta pakāpi – ārstēšanu vai medicīnisko rehabilitāciju, ja tā apmaksāta no Veselības un sporta centra budžeta;

2.6. pašvaldībai – līdz 15 000 *euro* par cietušās personas ārstēšanu, rehabilitāciju, tehnisko palīglīdzekļu iegādi vai īri un pielāgošanu vai cietušās personas pabalstiem, ja tos neapmaksā no valsts budžeta.

3. Atbildīgajai institūcijai tiesības celt prasību pret apdrošinātāju vai Transportlīdzekļu apdrošinātāju biroju par budžeta līdzekļu atlīdzināšanu izbeidzas, ja tās nav pieteiktas triju gadu laikā no apdrošināšanas gadījuma iestāšanās.

4. Ja par vienu apdrošināšanas gadījumu cietušajām personām izmaksājamā apdrošināšanas atlīdzība un atlīdzināmie budžeta līdzekļi pārsniedz Sauszemes transportlīdzekļu īpašnieku civiltiesiskās atbildības obligātās apdrošināšanas likuma 15.pantā noteikto apdrošinātāja atbildības limitu par personai nodarītajiem zaudējumiem, atlīdzināmos budžeta līdzekļus atlīdzina iesniegumu par apdrošināšanas atlīdzību un iesniegumu par budžeta līdzekļu atlīdzināšanu (turpmāk – iesniegums) saņemšanas secībā, nepārsniedzot Sauszemes transportlīdzekļu īpašnieku civiltiesiskās atbildības obligātās apdrošināšanas likuma [15.pantā](http://pro.nais.lv/naiser/text.cfm?Ref=0101032006013100092&Req=0101032006013100092&Key=0103012004040732793&Hash=2" \l "2" \o "Sauszemes transportlīdzekļu īpašnieku civiltiesiskās atbildības obligātās apdrošināšanas likums" \t "_top) noteikto apdrošinātāja atbildības limitu. Ja vienlaikus saņem iesniegumu par apdrošināšanas atlīdzību no cietušās personas un iesniegumu no atbildīgās institūcijas, primāri apdrošināšanas atlīdzību izmaksā cietušajai personai.

5. No atbildīgajām institūcijām saņemtos iesniegumus un tiem pievienotos dokumentus izskata to saņemšanas secībā un pieņem lēmumu par budžeta līdzekļu atlīdzināšanu saskaņā ar Sauszemes transportlīdzekļu īpašnieku civiltiesiskās atbildības obligātās apdrošināšanas likuma [39.pantu](http://pro.nais.lv/naiser/text.cfm?Ref=0101032006013100092&Req=0101032006013100092&Key=0103012004040732793&Hash=3#3).

6. Pēc lēmuma par budžeta līdzekļu atlīdzināšanu pieņemšanas un atlīdzināmo budžeta līdzekļu iemaksas valsts vai pašvaldības budžetā Sauszemes transportlīdzekļu īpašnieku civiltiesiskās atbildības obligātās apdrošināšanas likuma [40.pantā](http://pro.nais.lv/naiser/text.cfm?Ref=0101032006013100092&Req=0101032006013100092&Key=0103012004040732793&Hash=4#4) noteiktajā termiņā apdrošinātājs vai Transportlīdzekļu apdrošinātāju birojs informē atbildīgo institūciju, norādot cietušās personas vārdu, uzvārdu un personas kodu, kā arī atlīdzināmo budžeta līdzekļu apmēru.

7. Valsts policija pēc pašvaldības pieprasījuma mēneša laikā bez maksas izsniedz izziņu par ceļu satiksmes negadījumu.

**II. Atlīdzināmo ārstēšanas un medicīniskās rehabilitācijas izdevumu pieprasīšanas kārtība**

8. Nacionālais veselības dienests, atgūstot šo noteikumu [2.1.](http://pro.nais.lv/naiser/text.cfm?Key=0101032006013100092#IntPNpunkt2.1.)apakšpunktā minētos budžeta līdzekļus, pārstāv citas valsts pārvaldes iestādes vai ārstniecības iestādes, kas saņem no valsts budžeta līdzekļus ārstniecības pakalpojumu sniegšanai vai kuru sniegtos ārstniecības pakalpojumus apmaksā no valsts budžeta līdzekļiem.

9. Nacionālais veselības dienests vai Veselības un sporta centrs iesniedz šādu dokumentus:

9.1. iesniegumu, kurā norāda:

9.1.1. ceļu satiksmes negadījuma reģistrēšanas protokola numuru;

9.1.2. cietušās personas vārdu, uzvārdu un personas kodu;

9.1.3 par ārstēšanu un medicīnisko rehabilitāciju izlietoto līdzekļu summu;

9.1.4. valsts pamatbudžeta ieņēmumu konta rekvizītus;

9.2. tiesu, prokuratūru un izmeklēšanas iestāžu vai to amatpersonu dokumentus par attiecīgo ceļu satiksmes negadījumu (ja tādi ir);

9.3. dokumentus par ceļu satiksmes negadījumā cietušajai personai sniegto neatliekamo medicīnisko palīdzību (ja pieprasa izlietotos līdzekļus par sniegto neatliekamo medicīnisko palīdzību);

9.4. medicīnisko dokumentāciju, kas atspoguļo informāciju par cietušo personu – pamatdiagnozi, veiktās manipulācijas un operācijas, kā arī sniegtos rehabilitācijas pakalpojumus (ja pieprasa izlietotos līdzekļus par ārstēšanu vai medicīniskās rehabilitācijas pakalpojumu);

9.5. aprēķinu par cietušās personas ārstēšanai vai medicīniskajai rehabilitācijai izmantotajiem līdzekļiem, kurā norāda iestādi, kas sniegusi ārstniecības vai medicīniskās rehabilitācijas pakalpojumu, periodu, par kuru atlīdzināmi izdevumi, un izlietoto līdzekļu summu.

10. Pašvaldības dome iesniedz šādus dokumentus:

10.1. iesniegumu, kurā norāda:

10.1.1. ceļu satiksmes negadījuma reģistrēšanas protokola numuru;

10.1.2. cietušās personas vārdu, uzvārdu, personas kodu un deklarēto dzīvesvietu;

10.1.3. ārstēšanas un medicīniskās rehabilitācijas pakalpojumu un tā sniegšanas vai apmaksas pamatojumu;

10.1.4. par ārstēšanu un medicīnisko rehabilitāciju izlietoto līdzekļu summu;

10.1.5. attiecīgās pašvaldības budžeta konta rekvizītus;

10.2. tiesu, prokuratūru un izmeklēšanas iestāžu vai to amatpersonu dokumentus par attiecīgo ceļu satiksmes negadījumu (ja tādi ir);

10.3. medicīnisko dokumentāciju, kas atspoguļo informāciju par cietušo personu – pamatdiagnozi, veiktās manipulācijas un operācijas, kā arī sniegtos rehabilitācijas pakalpojumus (ja pieprasa izlietotos līdzekļus par ārstēšanu vai medicīniskās rehabilitācijas pakalpojumu);

10.4. dokumentu, kas apliecina pakalpojumu saņemšanu un maksājumu veikšanu, kopijas.

**III. Pakalpojumu un pabalstu veidā samaksāto** **līdzekļu pieprasīšanas kārtība**

11. Valsts sociālās apdrošināšanas aģentūra iesniedz šādus dokumentus:

11.1. iesniegumu, kurā norāda:

11.1.1. ceļu satiksmes negadījuma reģistrēšanas protokola numuru;

11.1.2. cietušās vai mirušās personas vārdu, uzvārdu, personas kodu;

11.1.3. piešķirto (pārrēķināto) pakalpojumu vai pabalstu, tā apmēru (pirms aplikšanas ar iedzīvotāju ienākuma nodokli) un periodu, par kuru atlīdzināmi izdevumi un izlietoto līdzekļu summas;

11.1.4. attiecīgā valsts sociālās apdrošināšanas speciālā budžeta konta vai valsts pamatbudžeta ieņēmumu konta rekvizītus;

11.2. tiesu, prokuratūru un izmeklēšanas iestāžu vai to amatpersonu dokumentus par attiecīgo ceļu satiksmes negadījumu (ja tādi ir);

11.3. lēmuma par pakalpojuma vai pabalsta piešķiršanu (pārrēķināšanu) kopiju;

11.4. darbnespējas lapas B kopiju (ja pieprasa izlietotos līdzekļus par cietušajai personai piešķirto slimības pabalstu);

11.5. Veselības un darbspēju ekspertīzes ārstu valsts komisijas invaliditātes izziņas vai lēmuma par prognozējamu invaliditāti vai invaliditāti kopiju un izziņas kopiju, kurā norādīts, ka invaliditāti izraisījušas ceļu satiksmes negadījumā gūtās traumas (ja pieprasa izlietotos līdzekļus par cietušajai personai piešķirto pakalpojumu vai pabalstu sakarā ar invaliditāti);

11.6. Veselības un darbspēju ekspertīzes ārstu valsts komisijas atzinuma kopiju par pabalsta transporta izdevumu kompensēšanai saņemšanas nepieciešamību (ja pieprasa izlietotos līdzekļus par cietušajai personai piešķirto pabalstu transporta izdevumu kompensēšanai);

11.7. akta par darbā notikušo nelaimes gadījumu kopiju un izdevumus apliecinošo dokumentu kopijas (ja pieprasa izlietotos līdzekļus par cietušajai personai piešķirto apdrošināšanas atlīdzību par ārstēšanas un rehabilitācijas izdevumiem sakarā ar nelaimes gadījumu darbā).

12. Pašvaldības dome iesniedz šādus dokumentus:

12.1. iesniegumu, kurā norāda:

12.1.1. ceļu satiksmes negadījuma reģistrēšanas protokola numuru;

12.1.2. cietušās vai mirušās personas vārdu, uzvārdu, personas kodu un deklarēto dzīvesvietu;

12.1.3. piešķirtā pabalsta apmēru, periodu, par kuru pabalsts piešķirts un tā piešķiršanas pamatojumu

12.1.4. attiecīgās pašvaldības budžeta konta rekvizītus;

12.2. tiesu, prokuratūru un izmeklēšanas iestāžu vai to amatpersonu dokumentus par attiecīgo ceļu satiksmes negadījumu (ja tādi ir);

12.3. lēmuma par pabalsta piešķiršanu un pabalsta izmaksu kopijas.

**IV. Tehnisko palīglīdzekļu, sociālās un profesionālās rehabilitācijas izdevumu pieprasīšanas kārtība**

13. Sociālās integrācijas valsts aģentūra, pieprasot izlietotos līdzekļus par sociālās vai profesionālās rehabilitācijas pakalpojumiem, iesniedz šādus dokumentus:

13.1. iesniegumu, kurā norāda:

13.1.1. ceļu satiksmes negadījuma reģistrēšanas protokola numuru;

13.1.2. cietušās personas vārdu, uzvārdu, personas kodu;

13.1.3. personas sociālajai vai profesionālajai rehabilitācijai izlietoto līdzekļu summu;

13.1.4. valsts pamatbudžeta ieņēmumu konta rekvizītus;

13.2. tiesu, prokuratūru un izmeklēšanas iestāžu vai to amatpersonu dokumentus par attiecīgo ceļu satiksmes negadījumu (ja tādi ir);

13.3. aprēķinu par cietušās personas sociālajai vai profesionālajai rehabilitācijai izlietotajiem līdzekļiem, kurā norāda sniegtos sociālās vai profesionālās rehabilitācijas pakalpojumus, iestādi, kur tie saņemti, periodu, par kuru atlīdzināmi izdevumi, un izlietoto līdzekļu summu.

13.4. cietušās personas ģimenes (ārstējošā) ārsta atzinuma kopiju par sociālās rehabilitācijas pakalpojumu nepieciešamību, kurā norādīts, ka funkcionālos traucējumus izraisījušas ceļu satiksmes negadījumā gūtās traumas (ja pieprasa izlietotos līdzekļus par sociālās rehabilitācijas pakalpojumiem);

13.5. Veselības un darbspēju ekspertīzes ārstu valsts komisijas invaliditātes izziņas vai lēmuma par prognozējamu invaliditāti vai invaliditāti kopiju ar ieteikumu profesionālās rehabilitācijas pakalpojumu saņemšanai un izziņas kopiju, kurā norādīts, ka invaliditāti izraisījušas ceļu satiksmes negadījumā gūtās traumas (ja pieprasa izlietotos līdzekļus par profesionālās rehabilitācijas pakalpojumiem);

13.6. Veselības un darbspēju ekspertīzes ārstu valsts komisijas apstiprināta individuālā rehabilitācijas plāna kopiju (ja saņemts apdrošinātāja vai Transportlīdzekļu apdrošinātāju biroja pieprasījums);

14. Sociālās integrācijas valsts aģentūra, pieprasot izlietotos līdzekļus par transportlīdzekļa pielāgošanu, iesniedz šādus dokumentus:

14.1. iesniegumu, kurā norāda:

14.1.1. ceļu satiksmes negadījuma reģistrēšanas protokola numuru;

14.1.2. cietušās personas vārdu, uzvārdu, personas kodu;

14.1.3. transportlīdzekļa pielāgošanai izlietoto līdzekļu summu;

14.1.4. valsts pamatbudžeta ieņēmumu konta rekvizītus;

14.2. tiesu, prokuratūru un izmeklēšanas iestāžu vai to amatpersonu dokumentus par attiecīgo ceļu satiksmes negadījumu (ja tādi ir);

14.3. Veselības un darbspēju ekspertīzes ārstu valsts komisijas atzinuma kopiju par transportlīdzekļa pielāgošanas nepieciešamību un izziņu, kurā norādīts, ka invaliditāti izraisījušas ceļu satiksmes negadījumā gūtās traumas.

14.4. lēmuma par transportlīdzekļa pielāgošanu kopiju;

14.5. aprēķinu par transportlīdzekļa pielāgošanai izlietotajiem līdzekļiem, kurā norāda transportlīdzekli, aprīkojuma veidu, citus apmaksātos pakalpojumus un par tiem izlietoto līdzekļu summu.

15. Pēc tehniskā palīglīdzekļa nodošanas cietušajai personai vai atgriešanas rehabilitācijas centrs iesniedz šādus dokumentus:

15.1. iesniegumu, kurā norāda:

15.1.1. ceļu satiksmes negadījuma reģistrēšanas protokola numuru;

15.1.2. cietušās personas vārdu, uzvārdu, personas kodu;

15.1.3. tehniskā palīglīdzekļa veidu, tā nodošanas veidu, kā arī lietošanas laiku, ja tehniskais palīglīdzeklis nodots patapinājumā;

15.1.4. atlīdzināmo vērtību;

15.1.5. valsts pamatbudžeta ieņēmumu konta rekvizītus;

15.2. cietušās personas ārstējošā ārsta vai funkcionālā speciālista atzinuma par tehniskā palīglīdzekļa saņemšanas nepieciešamību kopiju;

15.3. tiesu, prokuratūru un izmeklēšanas iestāžu vai to amatpersonu dokumentus par attiecīgo ceļu satiksmes negadījumu (ja tādi ir);

15.4. līguma, kas noslēgts ar cietušo personu un kurā norādīta tehniskā palīglīdzekļa vērtība, kopiju;

15.5. atlīdzināmās vērtības aprēķinu, kurā norāda tehniskā palīglīdzekļa veidu, tā vērtību izsniegšanas dienā un atlīdzināmo vērtību (ja tehniskais palīglīdzeklis nodots patapinājumā).

16. Pašvaldības dome, pieprasot izlietotos līdzekļus par sociālās vai profesionālās rehabilitācijas pakalpojumiem, iesniedz šādus dokumentus:

16.1. iesniegumu, kurā norāda:

16.1.1. ceļu satiksmes negadījuma reģistrēšanas protokola numuru;

16.1.2. cietušās personas vārdu, uzvārdu, personas kodu un deklarēto dzīvesvietu;

16.1.3. sociālajai vai profesionālajai rehabilitācijai izmantoto līdzekļu summu un sociālās vai profesionālās rehabilitācijas pakalpojumu apmaksas pamatojumu;

16.1.4. attiecīgās pašvaldības budžeta konta rekvizītus;

16.2. tiesu, prokuratūru un izmeklēšanas iestāžu vai to amatpersonu dokumentus par attiecīgo ceļu satiksmes negadījumu (ja tādi ir);

16.3. aprēķinu par cietušās personas sociālajai vai profesionālajai rehabilitācijai izlietotajiem līdzekļiem, kurā norāda sniegtos vai apmaksātos sociālās vai profesionālās rehabilitācijas pakalpojumus, iestādi, kur tie saņemti, periodu, par kuru atlīdzināmi izdevumi, un izlietoto līdzekļu summu.

17. Pašvaldības dome, pieprasot izlietotos līdzekļus par tehnisko palīglīdzekļu iegādi, īri vai pielāgošanu, iesniedz šādus dokumentus:

17.1. iesniegumu, kurā norāda:

17.1.1. ceļu satiksmes negadījuma reģistrēšanas protokola numuru;

17.1.2. cietušās personas vārdu, uzvārdu, personas kodu un deklarēto dzīvesvietu;

17.1.3. tehniskā palīglīdzekļa iegādes, īres vai pielāgošanas pakalpojuma sniegšanas pamatojumu;

17.1.4. tehniskā palīglīdzekļa veidu, nodošanas veidu un lietošanas termiņu, kā arī lietošanas maksu par tehniskā palīglīdzekļa īri (ja pieprasa izlietotos līdzekļus par tehniskā palīglīdzekļa nodošanu īpašumā vai īri);

17.1.5. atlīdzināmo vērtību;

17.1.6. attiecīgās pašvaldības budžeta konta rekvizītus.

17.2. cietušās personas iesniegtu izrakstu no stacionāra pacienta/ambulatorā pacienta medicīniskās kartes, kurā pamatota tehniskā palīglīdzekļa nepieciešamība;

17.3. tiesu, prokuratūru un izmeklēšanas iestāžu vai to amatpersonu dokumentus par attiecīgo ceļu satiksmes negadījumu (ja tādi ir);

17.4. Veselības un darbspēju ekspertīzes ārstu valsts komisijas atzinuma kopiju par transportlīdzekļa pielāgošanas nepieciešamību un izziņu, kurā norādīts, ka invaliditāti izraisījušas ceļu satiksmes negadījumā gūtās traumas (ja pieprasa izdevumus par transportlīdzekļa pielāgošanu);

17.5. dokumentu, kas apliecina tehniskā palīglīdzekļa nodošanu cietušajai personai, kopiju (ja pieprasa izdevumus par tehnisko palīglīdzekli).

17.6. atlīdzināmās vērtības aprēķinu, kurā norāda tehniskā palīglīdzekļa veidu, tā vērtību izsniegšanas dienā un atlīdzināmo vērtību (ja pieprasa izdevumus par tehnisko palīglīdzekli).

17.7. aprēķinu par transportlīdzekļa pielāgošanai izlietotajiem līdzekļiem, kurā norāda transportlīdzekli, aprīkojuma veidu, citus apmaksātos pakalpojumus un par tiem izlietoto līdzekļu summu (ja pieprasa izdevumus par transportlīdzekļa pielāgošanu).

**V. Noslēguma jautājums**

18. Ar šo noteikumu spēkā stāšanos atzīt par spēku zaudējušiem Ministru kabineta 2006.gada 31.janvāra noteikumus Nr.92 „Noteikumi par valsts budžeta un pašvaldību budžetu izdevumu atlīdzināšanas apmēru un kārtību, nodrošinot ārstēšanu, rehabilitāciju, tehniskos palīglīdzekļus un pensiju un pabalstu izmaksas” (Latvijas Vēstnesis, 2006, 32. nr., 2009, 104. nr., 178. nr.)

Ministrs J.Reirs

27.05.2015. 16.25

1927

K.Bērze- Bērziņa

[67083857](http://alnis:9999/sites/Portal/SearchCenter/Pages/PeopleResults.aspx?k=WorkPhone:%2267%2D083%2D857%22), [Krista.Berze-Berzina@fm.gov.lv](mailto:Krista.Berze-Berzina@fm.gov.lv)